# Cornel Borbély

Cornel Borbély (Dürnten, 1978) és un jurista suís. És advocat a Zúric i era fins al 2017 el president de l'Òrgan d'Instrucció del Comitè d'Ètica de la FIFA.

## Educació

Borbély va néixer l'any 1978 a Dürnten. Després de graduar-se a l'institut va treballar per un banc important des de l'any 1997 fins al 2000 alhora que estudiava jurisprudència la Universitat de Zúric. Borbély es va graduar l'any 2003 i va doctorar-se el 2005, també a la Universitat de Zúric. A la Universitat de Lucerna, va rebre un grau en ciències forenses l'any 2007 i un màster en Investigació de Delictes Econòmics el 2011.

## Trajectòria professional

Borbély va ser admès com advocat al Cantó de Zuric el 2006 i el mateix any es va convertir en secretari de dret de la fiscalia del Cantó. El 2007, va ser nomenat fiscal encarregat d'assumptes penals generals. El 2008, Borbély es va traslladar al departament per a la delinqüència econòmica i va ser líder del grup el 2011. Després de retirar-se el 2014, Borbély va treballar com advocat a un despatx d'advocats de Zuric. El 2015, va obrir el seu propi despatx d'advocats en dret penal i mercantil a Zuric.

## Comitè d'Ètica de la FIFA

Borbély es va convertir en vicepresident de l'òrgan d'Instrucció del Comitè d'Ètica de la FIFA el maig de 2013. Juntament amb Michael J. Garcia, president de l'Òrgan d'Instrucció, va investigar les denúncies de corrupció, conegudes com a Cas Qatargate, relacionades amb l'adjudicació de les Copes del Món de 2018 i 2022 a Rússia i Qatar. Per evitar un conflicte d'interessos amb el nord-americà Garcia, Borbély va assumir la màxima responsabilitat sobre la fase final dels mundials de 2018. L'informe d'Instrucció, conegut com a Informe Garcia, es va lliurar al Comitè Jurídic del Comitè d'Ètica de la FIFA el setembre de 2014. Després de la dimissió de Garcia com a president de l'Òrgan d'Instrucció, la FIFA va nomenar Borbély per succeir-lo. El Congrés de la FIFA de maig de 2015 el va confirmar com a president. Juntament amb Hans-Joachim Eckert, president de l'Òrgan de Decisió, Borbély havia tingut un paper decisiu en els processos en curs del Comitè d'Ètica de la FIFA per millorar la transparència i el dret a la informació. L'octubre de 2015, el Comitè Executiu de la FIFA va confirmar noves normes per a la publicació d'investigacions.
Borbély va ser responsable de les investigacions contra dirigents de la FIFA com Jérôme Valcke, Jeffrey Webb, Franz Beckenbauer, Eugenio Figueredo, Nicolás Leoz, Ángel María Villar Llona, Jack Warner, Chung Mong-joon, Wolfgang Niersbach o Theo Zwanziger. Borbély no va ser responsable de les investigacions contra l'expresident de la FIFA, Sepp Blatter, ja que Blatter és també suís. Borbély va ser representat per Robert Torres de Guam. El fet que les investigacions contra Blatter afectessin també al president de la UEFA Michel Platini, va implicar que la responsabilitat de la investigació contra Platini fos transferida a Vanessa Allard de Trinitat i Tobago.
El maig de 2017 va ser convidat al Congrés de la FIFA a Bahrain i va anunciar que no seria nominat a la seva reelecció, sense motius i en contra de les declaracions anteriors del secretari general Fatma Samoura. Borbély i Eckert, que tampoc va ser reelegit, van afirmar que estaven en procés d'investigar centenars de casos i que la seva retirada era un "revés per a la lluita contra la corrupció", que "significava de facto el final dels esforços per reformar la FIFA" i que “el Codi ètic de la FIFA era paper mullat”.
La colombiana, María Claudia Rojas, el va succeir en el càrrec.

## Altres activitats

Borbély és subdirector de la justícia militar de la Força Aèria Suïssa i professor de dret penal econòmic.

## Referències

* ↑ «Erneuerungswahl der Staatsanwältinnen und Staatsanwälte des Bezirks Zürich für die Amtsdauer 2009-2013». Bezirksrat Zürich, 20-11-2008. [Consulta: 23 juny 2016].
* ↑ «Cornel Borbély Arxivat 2016-05-19 a Wayback Machine.». moneyhouse. [Consulta: 23 juny 2016].
* ↑ «Ein Zürcher auf Spurensuche im Fussballsumpf» (en alemany). Tages-Anzeiger, 26-07-2014. [Consulta: 23 juny 2016].
* ↑ «Kanzleieröffnung Dr. Cornel Borbély» (en alemany). Weblaw. Arxivat de l'original el 2016-06-17. [Consulta: 23 juny 2016].
* ↑ «Cornel Borbély» (en alemany). Pegasus. Arxivat de l'original el 2016-05-19. [Consulta: 23 juny 2016].
* ↑ «Dr Cornel Borbély Arxivat 2017-01-01 a Wayback Machine.». FIFA. [Consulta: 23 juny 2016].
* ↑ Barmettler, Stefan. «Gutachter: Kein Widerruf von Russland und Katar Arxivat 2016-05-19 a Wayback Machine.». Handelszeitung, 14-01-2015. [Consulta: 23 juny 2016].
* ↑ Müller, Leo. «Top-Anwälte: Die heimliche Elite des Wirtschaftslebens Arxivat 2017-01-01 a Wayback Machine.». Bilanz, 01-04-2016. [Consulta: 23 juny 2016].
* ↑ Ramming, Stephan. «Kampf gegen Korruption geht weiter». Neue Zürcher Zeitung, 06-03-2015. [Consulta: 23 juny 2016].
* ↑ «Currículum Dr Cornel Borbély (document pdf)» (en anglès). reosurces.fifa. Arxivat de l'original el 1 de gener 2017. [Consulta: 9 juliol 2017].
* ↑ «WM-Vergabe nach Katar könnte nichtig sein» (en alemany). Neue Zürcher Zeitung, 20-10-2013. [Consulta: 5 juliol 2017].
* ↑ «FIFA report on allegedly corrupt World Cup bidding process submitted, but you’ll probably never see it» (en anglès). The Washington Post, 05-09-2014. [Consulta: 5 juliol 2017].
* ↑ «Fifa's ethics investigator Michael Garcia delivers 350-page report on bidding process of 2018 and 2022 World Cups» (en anglès). The Telegraph, 05-09-2014. [Consulta: 5 juliol 2017].
* ↑ «Cornel Borbély zum Chefermittler der FIFA-Ethikkommission gewählt» (en alemany). nordbayerischer-kurier.de, 29-05-2017. Arxivat de l'original el 1 de gener 2017. [Consulta: 5 juliol 2017].
* ↑ «La FIFA anuncia que investiga Ángel María Villar per corrupció». cat.elpais, 21-10-2015. [Consulta: 5 juliol 2017].
* ↑ «La FIFA multa Villar per haver incomplert les normes de conducta». cat.elpais, 13-11-2015. [Consulta: 5 juliol 2017].
* ↑ «Fifa sperrt Ex-Vizepräsident Warner lebenslang» (en alemany). Der Spiegel, 29-09-2015. [Consulta: 5 juliol 2017].
* ↑ «La FIFA no renovará los mandatos de los presidentes de la comisión de ética» (en castellà). lanacion.com.py, 09-05-2017. [Consulta: 5 juliol 2017].
* ↑ «Fifa entmachtet ihre Kritiker» (en alemany). Der Spiegel, 10-05-2017. [Consulta: 5 juliol 2017].
* ↑ «Exfiscal de ética FIFA: hay “cientos de casos” abiertos» (en castellà). larepublica.ec, 10-05-2017. [Consulta: 5 juliol 2017].

## Enllaços externs

* Despatx professional Dr. iur. Cornel Borbély (anglès)
* Report on the Inquiry into the 2018/2022 Fifaworld Cup™ Bidding Process Michael J. Garcia, Chairman Investigatory Chamber PDF (anglès)
* Report on Issues Related to the U.S. Bid Team Dr. Cornel Borbély, Deputy Chair Investigatory Chamber PDF (anglès)
* Report on Issues Related to the Russian Bid Team Dr. Cornel Borbély, Deputy Chair Investigatory Chamber PDF (anglès)